- P R I J E D L O G -

Na temelju članka 48. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_ 2024. godine donijelo je

**O D L U K U**

**o sudjelovanju roditelja u cijeni redovitog programa**

**Dječjeg vrtića Ivanić Grad**

**Članak 1.**

Sudjelovanje roditelja u cijeni redovitog programa Dječjeg vrtića Ivanić Grad (u daljnjem tekstu: Dječji vrtić) utvrđuje se:

- za 10-satni cjelodnevni program ...............................................100,00 eura mjesečno

- za 5-satni poludnevni program...................................................50,00 eura mjesečno

Program predškole je za roditelje besplatan.

**Članak 2.**

Za vrijeme godišnjeg odmora (srpanj i kolovoz) kada djeca ne polaze vrtić, roditelji plaćaju režijske troškove u iznosu od 20,00 eura za mjesec.

**Članak 3.**

Sudjelovanje roditelja u cijeni redovitog programa Dječjeg vrtića umanjuje se prema sljedećim mjerilima:

* roditelji djece koja iz zdravstvenih razloga ne polaze vrtić dulje od 10 radnih dana neprekidno u mjesecu na temelju dostavljene liječničke potvrde/dokumentacije plaćaju za prvo upisano dijete 75,00 eura, a za drugo upisano dijete 38,00 eura;
* roditelji djece koja iz zdravstvenih razloga ne polaze vrtić dulje od 30 dana na temelju dostavljene liječničke potvrde/dokumentacije plaćaju 50,00 eura mjesečno;
* za čuvanje mjesta (najmanje jedan mjesec) roditelj plaća 75,00 eura mjesečno;
* roditelji koji imaju upisano u vrtić dvoje ili više djece:

- za prvo dijete plaćaju 100,00 eura mjesečno,

- za drugo dijete plaćaju 50,00 eura mjesečno,

- za svako sljedeće upisano dijete, cijena redovitog programa Dječjeg vrtića se ne naplaćuje;

* za upisano dijete do navršene prve godine života roditelj plaća 50,00 eura mjesečno za tzv. „rezervirano mjesto“ (čuvanje mjesta);
* za djecu socijalno ugroženih roditelja sudjelovanje roditelja u cijeni redovitog 10-satnog cjelodnevnog programa Dječjeg vrtića se na temelju mišljenja nadležnog Područnog ureda Hrvatskog zavoda za socijalni rad može smanjiti na iznos od 50,00 eura mjesečno ili ih se može u potpunosti osloboditi od plaćanja.

**Članak 4.**

Sredstva iz članka 1. do 3. ove Odluke uplaćuju se na žiro račun Grada Ivanić-Grada.

**Članak 5.**

Obračunsko razdoblje za koje se plaća cijena iz članka 1. do 3. ove Odluke obuhvaća razdoblje od 01. do 31. odnosno posljednjeg dana u mjesecu, s datumom dospijeća do 20-og u mjesecu u kojem je roditelju izdana uplatnica za isto.

**Članak 6.**

Radno vrijeme redovitog 10-satnog cjelodnevnog programa Dječjeg vrtića je od 06,00 do 16,00 sati.

Cijena boravka djeteta dužeg od redovitog cjelodnevnog programa iznosi:

- za roditelja koji bez opravdanog razloga (obveze prema poslodavcu) dovede dijete prije 06,00 sati, cijena programa uvećava se za 4,00 eura po započetom satu;

- za roditelja koji bez opravdanog razloga (obveze prema poslodavcu) ne dođe po dijete do 16,00 sati, cijena programa uvećava se za 4,00 eura po započetom satu.

Opravdani razlog iz stavka 2. ovoga članka dokazuje se valjanom potvrdom poslodavca.

Iznimno, roditeljima sa valjanom potvrdom poslodavca cijena programa uvećat će se za 4,00 eura po započetom satu ukoliko dijete ostane dulje od utvrđenog dežurstva Dječjeg vrtića određenog Godišnjim planom i programom odgojno-obrazovnog rada Dječjeg vrtića.

**Članak 7.**

Roditelj koji nije platio uzastopno dva mjeseca Dječji vrtić, njegovo dijete ne može više koristiti usluge Dječjeg vrtića.

**Članak 8.**

Za djecu upisanu u Dječji vrtić, a čije prebivalište se nalazi izvan područja Grada Ivanić-Grada, roditelji plaćaju punu ekonomsku cijenu Dječjeg vrtića ili im se ona umanjuje sukladno potvrdi o sufinanciranju matične jedinice lokalne samouprave, osim ako sporazumom Grada Ivanić Grada i jedinice lokalne samouprave na čijem području dijete ima prebivalište nije drugačije određeno.

**Članak 9.**

Roditelj koji ispiše dijete iz Dječjeg vrtića, ponovno može upisati dijete u Dječji vrtić nakon proteka roka od šest mjeseci od dana ispisa, osim u iznimnim slučajevima o čemu će odluku donijeti Dječji vrtić sukladno raspoloživim kapacitetima.

**Članak 10.**

Danom stupanja na snagu ove Odluke prestaje važiti Odluka o sudjelovanju roditelja u cijeni redovitog programa Dječjeg vrtića Ivanić Grad (Službeni glasnik Grada Ivanić-Grada, broj 05/22).

**Članak 11.**

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2024. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o sudjelovanju roditelja u cijeni redovitog programa Dječjeg vrtića Ivanić Grad |
| **PRAVNI TEMELJ:** | Na temelju članka 48. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

**I. Pravni temelj za donošenje Odluke**

Pravni temelj za donošenje ove Odluke su odredbe članka 48. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) koje propisuju kako dječji vrtić, koji je osnovala jedinica lokalne i područne (regionalne) samouprave, naplaćuje svoje usluge od roditelja – korisnika usluga, sukladno mjerilima koja utvrđuje predstavničko tijelo te jedinice osim programa predškole koji je za roditelje besplatan i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) koje propisuju nadležnost Gradskog vijeća da donosi odluke i druge opće akte kojima se uređuju pitanja iz samoupravnog djelokruga Grada Ivanić-Grada.

**II. Ocjena stanja, osnovna pitanja koja se trebaju urediti i svrha koja se želi postići donošenjem Odluke**

Odredbom članka 48. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) je propisano kako dječji vrtić, koji je osnovala jedinica lokalne i područne (regionalne) samouprave, naplaćuje svoje usluge od roditelja – korisnika usluga, sukladno mjerilima koja utvrđuje predstavničko tijelo te jedinice osim programa predškole koji je za roditelje besplatan.

Sukladno odredbama članaka 41. i 42. Državnog pedagoškog standarda predškolskog odgoja i naobrazbe (Narodne novine, broj 63/08, 90/10, 57/22) troškove smještaja djece u dječjim vrtićima snose osnivači ustanove i roditelji djece koja polaze dječji vrtić. Cijena smještaja djeteta u dječji vrtić obuhvaća troškove za izdatke za radnike (bruto plaće, naknade i materijalna prava radnika), prehranu djece, uvjete boravka djece (materijalni izdaci, energija i komunalije, tekuće održavanje objekta i opreme, prijevoz djece), nabavu namještaja i opreme i nabavu sitnog materijala.

Slijedom navedenoga, punu ekonomsku cijenu redovitog programa Dječjeg vrtića Ivanić Grad, na temelju troškova smještaja djeteta u dječji vrtić propisanih Državnim pedagoškim standardom predškolskog odgoja i naobrazbe, utvrđuje Upravno vijeće Dječjeg vrtića Ivanić Grad.

Redovitim programom Dječjeg vrtića Ivanić Grad ostvaruje se program njege, odgoja, obrazovanja, zdravstvene zaštite i unaprjeđenja zdravlja i socijalne skrbi djece rane i predškolske dobi koji je prilagođen razvojnim potrebama djece te njihovim mogućnostima i sposobnostima.

Predloženom Odlukom se utvrđuju mjerila za sudjelovanje roditelja u punoj ekonomskoj cijeni redovitog programa Dječjeg vrtića Ivanić Grad, i to za 10-satni cjelodnevni program u iznosu od 100,00 eura mjesečno, a za 5-satni poludnevni program u iznosu od 50,00 eura mjesečno.

Predloženom Odlukom se utvrđuju i mjerila za umanjenje cijene redovitog programa Dječjeg vrtića Ivanić Grad za roditelje – korisnike usluga, na način da:

- roditelji djece koja iz zdravstvenih razloga ne polaze vrtić dulje od 10 radnih dana neprekidno u mjesecu na temelju dostavljene liječničke potvrde/dokumentacije plaćaju za prvo upisano dijete 75,00 eura, a za drugo upisano dijete 38,00 eura;

- roditelji djece koja iz zdravstvenih razloga ne polaze vrtić dulje od 30 dana na temelju dostavljene liječničke potvrde/dokumentacije plaćaju 50,00 eura mjesečno;

- za čuvanje mjesta (najmanje jedan mjesec) roditelj plaća 75,00 eura mjesečno;

- roditelji koji imaju upisano u vrtić dvoje ili više djece:

* za prvo dijete plaćaju 100,00 eura mjesečno,
* za drugo dijete plaćaju 50,00 eura mjesečno,
* za svako sljedeće upisano dijete, cijena redovitog programa Dječjeg vrtića se ne naplaćuje;

- za upisano dijete do navršene prve godine života roditelj plaća 50,00 eura mjesečno za tzv. „rezervirano mjesto“ (čuvanje mjesta);

- za djecu socijalno ugroženih roditelja sudjelovanje roditelja u cijeni redovitog 10-satnog cjelodnevnog programa Dječjeg vrtića se na temelju mišljenja nadležnog Područnog ureda Hrvatskog zavoda za socijalni rad može smanjiti na iznos od 50,00 eura mjesečno ili ih se može u potpunosti osloboditi od plaćanja.

Program predškole je za roditelje besplatan.

Sukladno odredbama Zakona o uvođenju eura kao službene valute u Republici Hrvatskoj (Narodne novine, broj 57/22, 88/22) euro je od 1. siječnja 2023. godine službena novčana jedinica i zakonsko sredstvo plaćanja u Republici Hrvatskoj te se cijene usluga Dječjeg vrtića Ivanić Grad iskazuju u euru.

**III. Ocjena sredstava potrebnih za provođenje Odluke**

Za provedbu ove Odluke je potrebno osigurati dodatna sredstva u proračunu Grada Ivanić-Grada.

**IV. Obrazloženje odredbi prijedloga Odluke**

**Člankom 1.** utvrđuje se cijena redovitog programa Dječjeg vrtića Ivanić Grad za roditelje – korisnike usluga u iznosu od 100,00 eura mjesečno za 10-satni cjelodnevni program, te u iznosu od 50,00 eura mjesečno za 5-satni poludnevni program. Program predškole je za roditelje besplatan.

**Člankom 2.** utvrđuje se cijena troškova za vrijeme godišnjeg odmora (srpanj i kolovoz) kada djeca ne polaze dječji vrtić u iznosu od 20,00 eura za mjesec.

**Člankom 3.** utvrđuju se mjerila za umanjenje cijene redovitog programa Dječjeg vrtića Ivanić Grad za roditelje – korisnike usluga.

**Člankom 4.** utvrđuje se da se cijena za usluge Dječjeg vrtića Ivanić Grad plaća na žiro račun Grada Ivanić-Grada.

**Člankom 5.** utvrđuje se obračunsko razdoblje za koje se plaća cijena usluga Dječjeg vrtića Ivanić Grad od 1. do 31. odnosno posljednjeg dana u mjesecu, s datumom dospijeća do 20-og u mjesecu u kojem je roditelju izdana uplatnica.

**Člankom 6.** utvrđuje se radno vrijeme 10-satnog cjelodnevnog programa Dječjeg vrtića Ivanić Grad od 6,00 do 16,00 sati, cijena boravka djeteta dužeg od redovitog cjelodnevnog programa u iznosu od 4,00 eura po započetom satu, te opravdani razlog roditelja (obveza prema poslodavcu) za dovođenje djeteta u dječji vrtić prije 6,00 sati, odnosno odvođenje djeteta iz dječjeg vrtića poslije 16,00 sati, a koji se dokazuje valjanom potvrdom poslodavca.

**Člankom 7.** utvrđuje se da roditelj koji nije platio uzastopno dva mjeseca usluge Dječjeg vrtića Ivanić Grad, ne može više koristiti usluge istog.

**Člankom 8.** utvrđuje se način plaćanja cijene redovitog programa Dječjeg vrtića Ivanić Grad za djecu upisanu u dječji vrtić čije se prebivalište nalazi izvan područja Grada Ivanić-Grada.

**Člankom 9.** utvrđuje se mogućnost ponovnog upisa djeteta u dječji vrtić nakon proteka roka od šest mjeseci od dana ispisa.

**Člankom 10.** utvrđuje se da se važeća Odluka o sudjelovanju roditelja u cijeni redovitog programa Dječjeg vrtića Ivanić Grad (Službeni glasnik Grada Ivanić-Grada, broj 05/22) stavlja izvan snage danom stupanja na snagu ove Odluke.

**Člankom 11.** utvrđuje se obveza objave Odluke u Službenom glasniku Grada Ivanić-Grada i stupanje na snagu Odluke osmoga dana od dana objave.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.